Vállaji Sipos Gábor és Baky Lidia fia. 1830-tól 1844-ig a kecskeméti református iskolában tanult; a bölcseletet és jogot és 1844-től 1846-ig a teológiát végezte. 1846-47-ben a latin grammatika helyettes tanárává és seniorrá választották. A szabadságharc kitörésekor szónoklataival lelkesítette az ifjúságot. Ekkor írta lelkesítő «Nemzeti dal»-ját, melyet széltében énekeltek. 1848 júliusában ő is ott volt a verbászi táborban mint a Zrínyi zászlóaljba sorozott honvéd; ott volt Perczel Mór táborában; részt vett az isaszegi és turai csatában; ahol 17 sebtől borítva félholtan feküdt a csatatéren; ekkor nevezték ki hadnagynak.